Luister: De Klerk Oelofse en Lizz Meiring gesels oor Liewe Heksie-pantohttps://rak2.spens.co.za/radio/2015-onderhoude/lizz-meiring-en-de-klerk-oelofse-finaal-2-2015-03-27.mp3 Margit Meyer-Rödenbeck (regs) en haar dogter, Luca Human (links) is ook te sien in die verhoogstuk Liewe Heksie – Flower Power. Foto: Robert Hamblin Verna Vels se geliefde karakter, Liewe Heksie, kry nou weer nuwe lewe op die verhoog met die pantomime Liewe Heksie – Flower Power. Die teks is geskryf deur Margit Meyer-Rödenbeck en Francois Toerien, gebaseer op Verna se karakters. Lizz Meiring neem die regisseursstoel in vir die produksie terwyl De Klerk Oelofse verskeie karakters vertolk. Maroela Media het met Lizz en De Klerk gesels oor waarom kinderteater nie net vir kinders is nie. Liewe Heksie – Flower Power is te sien by die KKNK (4-11 April) en kaartjies is hier teen R100 beskikbaar. Van 19-31 Mei is dit ook by die Bellville Stadskouburg te sien en kaartjies is hier teen R100 beskikbaar.